CELEX: 32007R0257
Language: et
Date: 2007-03-09 00:00:00
Title: Komisjoni määrus (EÜ) nr 257/2007, 9. märts 2007 , millega kehtestatakse erand määrusest (EÜ) nr 800/1999 piima ja piimatoodete kolmandasse riiki importimisega seotud tolliformaalsuste täitmise tõendamise osas

10.3.2007   
            
            
               ET
            
            
               Euroopa Liidu Teataja
            
            
               L 71/3
            
         
      KOMISJONI MÄÄRUS (EÜ) nr 257/2007,
   9. märts 2007,
   millega kehtestatakse erand määrusest (EÜ) nr 800/1999 piima ja piimatoodete kolmandasse riiki importimisega seotud tolliformaalsuste täitmise tõendamise osas
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 17. mai 1999. aasta määrust (EÜ) nr 1255/1999 piima- ja piimatooteturu ühise korralduse kohta, (1) eriti selle artikli 31 lõike 10 kolmandat taanet,
   ning arvestades järgmist:
   
               (1)
            
            
               Määruse (EÜ) nr 1255/1999 artikli 31 lõike 10 kolmandas taandes on sätestatud, et diferentseeritud toetuste korral tuleb toetuse saamiseks esitada tõend, et tooted on jõudnud litsentsil märgitud sihtkohta või muusse sihtkohta, mille suhtes toetus oli kindlaks määratud. Sellest reeglist võib teha erandeid kõnealuse määruse artikliga 42 ettenähtud korras, kui sätestatakse tingimused, mis pakuvad samaväärseid tagatisi.
            
         
               (2)
            
            
               Komisjoni 26. veebruari 2004. aasta määrusega (EÜ) nr 351/2004, millega määratakse kindlaks piima ja piimatoodete eksporditoetused, (2) on kehtestatud vastavalt sihtkohale diferentseeritud toetused kõikide piimatoodete puhul alates 27. veebruarist 2004.
            
         
               (3)
            
            
               Komisjoni 15. aprilli 1999. aasta määruse (EÜ) nr 800/1999, milles sätestatakse põllumajandustoodete eksporditoetuste süsteemi kohaldamise üksikasjalikud ühiseeskirjad, (3) artiklis 16 on märgitud dokumendid, mida võib kasutada tõendina impordiga seotud tolliformaalsuste täitmise kohta kolmandas riigis juhul, kui toetuse määr on diferentseeritud vastavalt sihtkohale. Kõnealuse artikli kohaselt võib komisjon teatavatel kindlaksmääratavatel erijuhtudel otsustada, et kõnesolevas artiklis osutatud imporditõendeid võib esitada konkreetse dokumendiga või mis tahes muul viisil.
            
         
               (4)
            
            
               Et määruse (EÜ) nr 800/1999 artikli 16 nõuete kohaldamine toetuste maksmise suhtes toob kaasa olulise halduskorra muudatuse nii riikide ametiasutuste kui ka eksportijate jaoks, on sellel halduslikud ning olulised rahalised tagajärjed. Kõnealuse määruse artiklis 16 osutatud tõendi saamine võib tekitada mõnes riigis suuri halduslikke raskusi. Lisaks võivad piimatoodete ekspordi eritingimused selliste tõendite saamise muuta veel raskemaks ning koormavaks.
            
         
               (5)
            
            
               Eksportijate haldusliku ja majandusliku koormuse leevendamiseks ning selleks, et ametiasutused ja eksportijad saaksid sisse seada asjaomaste toodetega seotud uue korra ja kehtestada vajalikud menetlused kõikide formaalsuste täitmise tõrgeteta sujumiseks, on komisjoni 13. märtsi 2006. aasta määruses (EÜ) nr 423/2006 (millega kehtestatakse erand määrusest (EÜ) nr 800/1999 piima ja piimatoodete kolmandasse riiki importimisega seotud tolliformaalsuste täitmise tõendamise osas) (4) vastavalt määruse (EÜ) nr 800/1999 artiklile 16 sätestatud üleminekuaeg, mille jooksul on impordiga seotud tolliformaalsuste täitmise tõendamine lihtsustatud. See üleminekuaeg lõppes 31. detsembril 2006.
            
         
               (6)
            
            
               Mitmes sihtriigis ei ole siiski veel sobivaid menetlusi ega piisavaid vahendeid vajalike dokumentide esitamiseks. Et vältida juhtumeid, mil ettevõtjatele ei anta sel põhjusel eksporditoetust, on vaja jätta üleminekukord kehtima.
            
         
               (7)
            
            
               On asjakohane meenutada, et kui eksporditud toodete sihtkoha suhtes tekib kahtlusi, võivad liikmesriikide pädevad asutused määruse (EÜ) nr 800/1999 artikli 20 kohaselt nõuda kõikide toetuste puhul täiendavaid tõendeid selle kohta, et toode on importivas kolmandas riigis tegelikult turule viidud.
            
         
               (8)
            
            
               Käesoleva määrusega ettenähtud meetmed on kooskõlas piima- ja piimatooteturu korralduskomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   CN-koodide 0401–0405 alla kuuluvate toodete ekspordi korral, mis on toimunud vastavalt määruse (EÜ) nr 1255/1999 artiklile 31 ja mille kohta eksportija ei suuda esitada määruse (EÜ) nr 800/1999 artikli 16 lõikes 1 osutatud tõendit, loetakse toode impordituks kolmandasse riiki, kui esitatakse veodokumendi koopia ja üks määruse (EÜ) nr 800/1999 artikli 16 lõikes 2 loetletud dokumentidest.
   2.   Määruse (EÜ) nr 800/1999 artikli 20 kohaldamisel võtavad liikmesriigid arvesse käesoleva artikli lõike 1 sätteid.
   Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. jaanuarist 2007 kuni 31. detsembrini 2007 vastuvõetud ekspordideklaratsioonide suhtes.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. märts 2007
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 160, 26.6.1999, lk 48. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      (2)  ELT L 60, 27.2.2004, lk 46.
   
      (3)  EÜT L 102, 17.4.1999, lk 11. Määrust on viimati muudetud määrusega (EÜ) nr 1913/2006 (ELT L 365, 21.12.2006, lk 52).
   
      (4)  ELT L 75, 14.3.2006, lk 3.